
Spoštovani igralci namiznega tenisa!
Namiznoteniška zveza Slovenije, kot nacionalna panožna zveza, se trudi namizni tenis približati vsem generacijam in skupinam ljudi, ki jih zanima ta športna panoga. Hkrati želimo tako uresničevati  in slediti sprejeti Strategiji razvoja Namiznoteniške zveze Slovenije.

Kljub množičnosti in dobri organiziranosti rekreativnega namiznega tenisa v Sloveniji, konkretne povezave med NTZS in rekreativnimi igralci do sedaj ni bilo. V želji, da povežemo vse zvrsti igranja namiznega tenisa v skupno nacionalno organizacijo in tako postanemo ena izmed najmnožičnejših športnih organizacij, VABIMO vse klube, rekreativne igralke in igralce namiznega tenisa, da se včlanijo v številno namiznoteniško družino Namiznoteniške zveze Slovenije in tako postanejo enakopraven član te organizacije. Z registracijo »R« (rekreativci) bodo lahko koristili vse ugodnosti, ki jih ta registracija v NTZS prinaša. 

S plačilom članarine, ki za sezono 2011/2012 znaša 2,70 EUR boste kot člani NTZS pridobili številne ugodnosti, ki jih bomo poskušali vsako leto dopolnjevati. 

Kot enakopraven član NTZS in tako eden izmed treh stebrov organizacije NTZS, boste rekreativni igralci imeli svojega predstavnika v NTZS, pomoč pri organizaciji tekmovanj, 4 x letno boste brezplačno prejeli Bilten NTZS Bela žogica ter možnost izposoje reprezentančne opreme za nastope na uveljavljenih mednarodnih tekmovanjih za rekreativce. 

S predstavniki rekreativnih igralcev želimo vzpostaviti močno organizacijsko strukturo, ki bo za vse rekreativce pomenilo še več priložnosti za aktivno udejstvovanje tako na športnem, kot tudi organizacijskem področju.

Veseli in počaščeni bomo, če se boste odločili, da se nam pridružite, da bi skupaj popeljali naš PINGPONG do novih uspehov. 

Športni pozdrav,

   Predsednik komisije za rekreacijo



         Predsednik NTZS  

   Janez Zore




                                         mag. Marjan Hribar 

